69								Príloha k zákonu č. .......2002

KLASIFIKÁCIA POISTNÝCH ODVETVÍ PODĽA POISTNÝCH DRUHOV

A - životné poistenie

Poistné odvetvie

1. Poistenie pre prípad smrti, poistenie pre prípad dožitia alebo poistenie pre prípad smrti alebo dožitia.
 2. Poistenie vena alebo prostriedkov na výživu detí.
 3. Poistenie spojené s kapitalizačnými zmluvami.
 4. Poistenie podľa bodov 1 a 3 spojené s investičným fondom.
 5. Dôchodkové poistenie.
 6. Poistenie pre prípad úrazu alebo choroby, ak je pripoistením podľa tohto poistného odvetvia uvedeného v bodoch 1 až 4.

B - neživotné poistenie

Poistné odvetvie

 1. Poistenie úrazu
    a) s jednorazovým plnením,
    b) s opakovaným plnením,
    c) s kombinovaným plnením,
    d) cestujúcich.

 2. Poistenie choroby
    a) s jednorazovým plnením,
    b) s opakovaným plnením,
    c) s kombinovaným plnením,
    d) zmluvné poistenie a pripoistenie.

 3. Poistenie škôd na pozemných dopravných prostriedkoch iných než koľajových:
    a) motorových,
    b) nemotorových.

 4. Poistenie škôd na koľajových dopravných prostriedkoch.

 5. Poistenie škôd na leteckých dopravných prostriedkoch.

 6. Poistenie škôd na plávajúcich dopravných prostriedkoch
    a) riečnych,
    b) jazerných,
    c) námorných.

 7. Poistenie dopravy tovaru počas prepravy vrátane batožín a iného majetku bez ohľadu na použitý dopravný prostriedok.
 8. Poistenie škôd na majetku inom, ako je uvedené v bodoch 3 až 7, spôsobených
    a) požiarom,
    b) výbuchom,
    c) víchricou,
    d) prírodnými živlami inými ako víchrica,
    e) jadrovou energiou,
    f) zosuvom alebo zosadaním pôdy.

 9. Poistenie iných škôd na majetku inom, ako je uvedené v bode 3 až 7, vzniknutých  krupobitím alebo mrazom, alebo inými príčinami (napr. krádežou), ak nie sú tieto príčiny zahrnuté v bode 8.

10. Poistenie zodpovednosti
    a) za škodu spôsobenú prevádzkou motorového vozidla,
    b) dopravcu.

11. Poistenie zodpovednosti za škodu vyplývajúcu z vlastníctva alebo z používania leteckého dopravného prostriedku vrátane zodpovednosti dopravcu.

12. Poistenie zodpovednosti za škodu vyplývajúcu z vlastníctva alebo z používania  riečneho,  jazerného alebo námorného dopravného prostriedku vrátane zodpovednosti dopravcu.

13. Všeobecné poistenie zodpovednosti za škodu iné, ako je uvedené v bodoch 10 až 12.

14. Poistenie úveru:
    a) všeobecná platobná neschopnosť,
    b) exportný úver,
    c) splátkový úver,
    d) hypotekárny úver,
    e) poľnohospodársky úver.

15. Poistenie kaucie:
    a) priame záruky,
    b) nepriame záruky.

16. Poistenie rôznych finančných strát vyplývajúcich
    a) z výkonu povolania,
    b) z nedostatočného príjmu,
    c) zo zlých poveternostných podmienok,
    d) zo straty zisku,
    e) z trvalých všeobecných nákladov,
    f) z neočakávaných obchodných výdajov,
    g) zo straty trhovej hodnoty,
    h) zo straty pravidelného zdroja príjmov,
    i) z inej nepriamej obchodnej finančnej straty,
    j) z ostatných finančných strát.

17. Poistenie právnej ochrany.

18. Poistenie pomoci osobám v núdzi počas cestovania alebo pobytu mimo miesta svojho trvalého pobytu.

C - Skupiny neživotného poistenia (B)

    Na vykonávanie poisťovacej činnosti pre viaceré poistné odvetvia sa povolenie orgánu dohľadu v poisťovníctve vydáva pod označením týchto skupín:

 a) "Poistenie úrazov a chorôb" pre poistné odvetvia podľa bodov 1 a 2,
 b) "Poistenie  motorových vozidiel"  pre poistné odvetvia podľa bodov  3, 7 a 10,
 c) "Námorné  a dopravné  poistenie" pre poistné odvetvia podľa  bodov 6, 7 a 12,
 d) "Letecké poistenie" pre poistné odvetvia podľa bodov 5, 7 a 11,
 e) "Poistenie požiarov a iných  majetkových škôd" pre poistné odvetvia podľa bodov 8 a 9,
 f) "Poistenie zodpovednosti za škodu" pre poistné odvetvia podľa bodov 10 až 13,
 g) "Poistenie úveru a kaucie" pre poistné odvetvia podľa bodov 14 a 15,
 h) "Všeobecné neživotné poistenie" pre poistné odvetvia podľa bodov 1 až 18.

    Poisťovňa, ktorej bolo udelené povolenie na vykonávanie poisťovacej činnosti pre jedno poistné odvetvie alebo viaceré poistné odvetvia, môže uzavrieť poistnú zmluvu aj na poistné  riziko spadajúce do poistného odvetvia, pre ktoré jej nebolo udelené povolenie (doplnkové   poistenie), za predpokladu, že toto riziko

 a) je spojené s hlavným poistným rizikom,
 b) sa týka predmetu, ktorý je poistený proti hlavnému poistnému riziku, a
 c) je poistené poistnou  zmluvou, ktorou je poistené hlavné poistné riziko.

    Doplnkovým poistením nemôže byť poistné riziko spadajúce do poistných odvetví uvedených v bodoch 14 a 15.